
Edző-sportoló kapcsolatának kétszempontú vizsgálata a versenysportban

Kutatásom során az edző sportoló kapcsolatának kétszempontú vizsgálatára fókuszáltam. Célomként azt határoztam meg, hogy egy átfogóbb képet kapjak a köztük lévő kapcsolatról. A szakirodalmak és a kutatások alapján igyekeztem, biztos alapokat biztosítani a kutatásomnak így a témáról vélt gondolataimat több oldalról is megvizsgáltam.
A módszer, amit választottam a kutatásomhoz az egy önkitöltéses online kérdőív volt, amit összesen 200 kitöltő töltött ki, akik között edzők és versenyzők voltak. A beérkezett adatokat kiértékelés után táblázatba foglalva mutattam be és ezek alapján hasonlítottam össze a fentebb említett hipotéziseimmel.
A kutatásom első részében egyszerű szociáldemográfiával, majd külön-külön véve a sportolói és edzői oldalt kérdéseket tettem fel. A versenyzőknek 32 kérdést kellett megválaszolni 1-5 skálán, valamint több válaszlehetőség közül kellett választaniuk, míg az edzőknek 18 kérdésre kellett felelniük, azonban itt 1-4 skálás kérdések, illetve itt is többféle válasz lehetőségből kellett választaniuk.
Az eredmények elemzését követően, átfogó képet kaptam a két oldal közötti kapcsolat fontosságáról, továbbá ennek kihatásáról a sportolóra nézve. Az önértékelés szempontjából megfigyelhető, akinek jobb a kapcsolata az edzőjével és megbeszéli az edzőjével a személyes problémáit, ezenkívül igényt tart a visszajelzésekre, értékelésekre, azoknak a versenyzőknek a magabiztossága és céltudatossága jóval magasabb, mint akik ezeket a dolgokat nem vélik fontosnak. Ezáltal magasabb színvonalú teljesítményre képesek az edzéseken és a versenyeken.
Véleményem szerint, érdekes és biztató eredményeim születtek, a kutatásom alapján. A hipotéziseim nagy részben beigazolódtak és összeségében kijelenthetem, hogy a
pályamunkám számokkal is igazolja, a saját gyakorlati tapasztalataimat és ezt a szakirodalmak is alátámasztják.



